Naziv županije: **ISTARSKA**

Naziv škole: **Osnovna škola dr. Mate Demarina**

Sjedište i adresa: **Munida 3, Medulin**

Matični broj škole: **03208290**

OIB škole: **82090031065**

KLASA: 400-02/19-01/3

UR.BROJ: 2168-02-19-01

Medulin, 20. prosinca 2019.

**OBRAZLOŽENJE FINANCIJSKOG PLANA ZA 2020. GODINU**

**TE PROJEKCIJA ZA 2021. I 2022. GODINU**

1. **Sažetak djelokruga rada Osnovne škole dr. Mate Demarina**

 Osnovna škola dr. Mate Demarina sa svojom matičnom školom i PO Banjole u općini Medulin te područnim odjelima Ližnjan i Šišan u općini Ližnjan obuhvaća široko područje s naseljima raspršenim u krugu od 11 km. Prometnu komunikaciju sa školom osigurala je Istarska županija u skladu s postojećom organizacijom rada škole.

 Škola pruža osnovno obrazovanje. Od ove školske godine 2019/2020 dogradnjom nove škole rad se odvija u matičnoj školi u jutarnjoj smjeni za 364 učenika. U područnim odjelima ima ukupno166 učenika PŠ Banjole 69 učenika, PŠ Šišan 44 učenika i PŠ Ližnjan 53 učenika. Nastava se odvija u jutarnjoj smjeni. Na sve četiri lokacije organiziran je prihvat i produženi boravak za učenike od 1. do 4. razreda. Nastava (redovna, izborna i drugi odgojno-obrazovni oblici rada) se izvodi prema nacionalnom kurikulu MZO, Godišnjem planu i programu rada škole te Školskom kurikulu.

1. **Naziv programa i vremensko razdoblje trajanja programa**

 Osim redovne nastave u školi njegujemo i druge oblike rada u kojima su naši učenici vrlo uspješni. Redovni program daje samo osnovno znanje i smjernice, dok sve ostale aktivnosti po čemu je škola prepoznatljiva i raznovrsnija od ostalih čini skupina izbornih i dodatnih programa, koji se održavaju tijekom cijele školske godine.

 Sredstva koja su potrebna za isplatu plaća djelatnika izračunavaju se na temelju koeficijenata složenosti poslova koji su propisani Uredbom o nazivima radnih mjesta i koeficijentima složenosti poslova u javnim službama.

 Ostali rashodi za zaposlene: izdaci za dar djeci, regres za godišnji odmor i božićnica planirani su na osnovu sadašnjeg stanja. Trošak za isplatu jubilarnih nagrada ovisi o broju zaposlenih koji navršavaju broj godina rada potrebnih za ugovorenu isplatu.

**PROGRAM 2101-REDOVNA DJELATNOST OŠ MINIMALNI STANDARDI**

**Materijalni rashodi OŠ po kriterijima – minimalni standard**

A210101-Materijalni rashodi po kriterijima

 Opis aktivnost: Redovna djelatnost škola financirana je iz decentralizacije iz koje se financiraju materijalni i financijski rashodi, rashodi za materijal i dijelovi za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika (38,00 kn), po broju razrednih odjela (300,00 kn); po broju zgrada škole ( 2.000,00 kn)matična škola ,PŠ(1.000,00). godinu. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

**Opći ciljevi:**

Održavanje redovnog poslovanja ,podmirivanje materijalnih rashoda i tekućih izdataka,

**Posebni ciljevi:**

Pravilna raspodjela financijskih sredstava za što uspješnije poslovanje, kvalitetno odvijanje nastave i sigurnost učenika i djelatnika škole

**Ostvareni ciljevi aktivnosti i pokazatelji uspješnosti realizacije tih ciljeva:**

Uspješna realizacija svih aktivnosti odgojno obrazovnih do administrativno tehničkih.

A210102-Materijalni rashodi OŠ po stvarnom trošku

U ovoj aktivnosti planirani su materijalni rashodi škole po stvarnom trošku, a odnose se na zdravstveni pregled djelatnika.

Opći ciljevi :Briga za zdravlje djelatnika i preventivno djelovanje.

Posebni ciljevi :Briga za zdravlje i sigurnost učenika i djelatnika škole.

Ostvareni ciljevi uspješna realizacija namijenjenih sredstava.

A210103-Materijalni rashodi po stvarnom trošku-drugi izvori

U ovoj aktivnosti planirani su rashodi nastali korištenjem zajedničkih prostorija kao što su struja ,voda ,odvoz smeća koji se dijele po unaprijed dogovorenom ključu podjele te nam ta sredstva refundiraju.

A210104-Plaće i drugi rashodi za zaposlene osnovnih škola

Opis aktivnosti :U ovoj aktivnosti planirani su troškovi za plaće koje poslodavac tj. MZO isplaćuje zaposlenima za obavljeni rad, a obuhvaćaju plaće i naknade plaća( bolovanja ,godišnji odmor ,plaćeni dopust i sl. )Sredstva koja su potrebna za isplatu plaća izračunavaju se na temelju koeficijenta složenosti poslova koji su propisani Uredbom o nazivu radnih mjesta i koeficijenata složenosti poslova u javnim službama i sastoje se od bruto plaće i doprinosa na plaću.

Ostali rashodi za zaposlene :regres za godišnji odmor ,dar djeci ,božićnica planiraju se na osnovu sadašnjeg stanja zaposlenih, a jubilarne kao i otpremnine za odlazak u mirovinu ovisi o broju zaposlenih koji navršavaju određeni broj godina rada potrebnih za ugovorenu isplatu.

**2102-Programi obrazovanja iznad standarda**

**Materijalni rashodi osnovnih škola– iznad standarda**

**A210201-Materijalni rashodi po stvarnom trošku iznad standarda**

U ovoj aktivnosti planirani su materijalni troškovi škole po stvarnom trošku iznad standarda , a odnose se na troškove energenata(električna energija ,lož ulje),te na troškove osiguranja imovine i osoba i prijevoz učenika.

**Opći ciljevi:**

Podmirivanje materijalnih rashoda i tekućih izdataka redovnog poslovanja, osiguranje školske imovine kao i osigurati prijevoz učenika do škole i povratak..

**Posebni ciljevi:**

Kvalitetno odvijanje nastave i sigurnost učenika i djelatnika škole i osiguravanje minimalnih uvjeta za nesmetano odvijanje nastavnog procesa.

Ostvareni ciljevi :sredstva omogućuju školi pokrivanje redovnim materijalnih troškova.

**2301-programi obrazovanja iznad standarda**

A230104-Pomoćnici u nastavi

 Opis aktivnosti :U ovoj aktivnosti županija bi osigurala sredstva za pomoćnike u nastavi po Ugovoru o djelu za učenike koji nisu ušli u program MOZAIK 3 ,a u svrhu pomaganja učenicima kojima je potrebno da se što bolje uključe u odgojno obrazovni proces.

Opći ciljevi :Omogućiti nesmetano odvijanje odgojno –obrazovnog procesa.

Posebni ciljevi: Učenicima sa poteškoćama omogućiti što lakšu prilagodbu i praćenje nastavnog procesa .Pomoć učiteljima da što kvalitetnije te učenike uključe u redovito školovanje.

**Mozaik 3**

**Opis aktivnosti:**

 Projekt MOZAIK je sufinanciran iz sredstava Europskog socijalnog fonda na temelju Operativnog programa „Učinkoviti ljudski potencijali 2014.-2020.“Za ovu školsku godinu dobivena su bespovratna sredstava za projekt „MOZAIK 3“ „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III, čime se osiguralo 6 pomoćnika u nastavi za učenike s teškoćama u školskoj 2019./2020. godini.

**Opći ciljevi:**

 Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika.

**Posebni ciljevi:**

 Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

**Ostvareni ciljevi aktivnosti i pokazatelji uspješnosti realizacije tih ciljeva:**

 Zahvaljujući sredstvima iz programa osigurala su se sredstva za pomoćnike za pet naših učenika koji su imali potrebu za istima. Time se olakšalo i poboljšalo njihovo integriranje i savladavanje gradiva u nastavnom procesu.

**A 230106-Školska kuhinja**

**Opis aktivnosti**

 Planirani su rashodi po realnoj procijeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči škole i na web stranicama škole. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u blagovaonici škole .Dio troškova podmiruje se iz Proračuna općina i gradova i to na temelju Odluke o socijalnoj skrbi obiteljima sa slabijim imovinskim stanjem a dio podmiruju roditelji učenika.

**Opći ciljevi:**

 Cilj provođenja je da se djeca što zdravije hrane.

**Posebni ciljevi:**

 Omogućavanje svim učenicima prehranu u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva:**

 Broj učenika koji se hrane u školi svake godine se povećava. Prehranu i ostale troškove sufinanciraju roditelj učenika, kao i Općina Ližnjan i Općina Medulin za socijalni program/korisnici dječjeg doplatka.

**A-230107-Produženi boravak**

**Opis aktivnosti:**

 Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti.

Dnevno trajanje produženog boravka škola usklađuje s potrebama zaposlenih roditelja, te svojim organizacijskim i prostornim uvjetima.

**Opći ciljevi:**

 Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla.

**Posebni ciljevi:**

 Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cjeloživotno učenje.

**Ostvareni ciljevi aktivnosti i pokazatelji uspješnosti realizacije tih ciljeva:**

Program se u školama provodi konstantno već dugi niz godina .Program produženog boravka organiziran je u svim školama u Matičnoj školi-Medulin u PŠ Šišan ,PŠ Ližnjan i PŠ Banjole.

Financiranje se provodi tako da troškove djelatnika u cijelosti pokrivaju općine Ližnjan i Medulin, a prehranu i ostale materijalne troškove u iznosu od 18,00 kn dnevno sufinanciraju roditelji.

**A230115- Ostali programi i projekti**

Opis aktivnosti :Općina Medulin sudjeluje u financiranju troškova službenog puta učiteljima u pratnji učenika prilikom posjete austrijskom gradu s kojim se vrši razmjena učenika svake druge godine .Planiramo i da će Općina Medulin sudjelovati u pomoći školi u radovima obnavljanja parketa i ličenja učionica .

Opći cilj Razvoj međunarodne suradnje ,upoznavanje multikulturnih vrijednosti i jezičnih posebnosti zbratimljenih gradova

Posebni ciljevi :Trošenjem namjenskih sredstava poboljšati uvjete boravka djece i rada školskog osoblja u školi.

 Ostvareni ciljevi :Ukoliko bi se dobila planirana sredstva utrošila bi se za učionice kojima je potrebna obnova podova i zidova.

**A230116-Školski list, časopisi i knjige**

**Opis aktivnosti** :Sukladno Zakonu o udžbenicima i drugim obrazovnim materijalima za osnovnu i srednju školu (NN,br.116/18) sredstva za nabavu udžbenika za učenike osnovnih škola osiguravaju se u Državnom proračunu-MPŠ.

 **Opći cilj** :pomoć u provedbi kurikularne reforme.

**Posebni ciljevi** :svi učenici dobiti besplatne udžbenike .

**Ostvareni ciljevi** :Nakon provedenog postupka nabave udžbenika za učenike osnovnih škola ,svim učenicima na vrijeme osigurani udžbenici.

**A 230121-opremanje kuhinje-HACCAP**

**Opis aktivnosti :**Niz radnji koje osiguravaju postupak čuvanja i pripreme namirnica u sigurnim i kontroliranim uvjetima.

**Opći ciljevi:**Poboljšati kvalitetu pripreme hrane

 **Posebni cilj:**nabaviti opremu i platiti usluge Zavoda za javno zdravstvo kod pripreme za implementiranje HACCAP-a u sustav

**Ostvareni ciljevi:** Sredstvima Općine Medulin,vlastitim sredstvima provesti u cijelosti HCCAP u PŠ Banjole.

**A230130-Izborni i dodatni programi**

**Opis aktivnosti:**

 Projekt izbornih i dodatnih programa provodi se u Školi već dugi niz godina. Dosadašnji rezultati su nastupi na raznim manifestacijama, natjecanjima, razne izložbe, izvođenje praktičnih radova. Projekt se odnosi na slijedeće grupe: zbor veliki i mali, folklor, plesna grupa, Eko škola, likovna grupa, novinarska, dramska, dramsko – recitatorska skupina, sportska grupa, mladi tehničari, video skupina, podmladak Crvenog križa ,kao i keramičarska skupina ,lutkarska ,informatička skupina ,orkestar i mladi geografi.

**Opći ciljevi:**

 Cilj provođenja projekta u prvom planu je da se individualnim, mentorskim i timsko - suradničkim radom, terenskim radom na projektima, omogući učenicima, da s obzirom na različite interese i mogućnosti razviju osjećaje prema različitim umjetnostima, kulturama, vještinama.

**Posebni ciljevi:**

 Svatko od njih ima različite interese i potrebu da pokaže ono što zna. Potrebno je omogućiti izbor između različitih sadržaja, kako bi svatko pronašao ono što mu odgovara.

**Ostvareni ciljevi aktivnosti i pokazatelji uspješnosti realizacije tih ciljeva:**

 Učenici se uključuju u izvannastavne aktivnosti gdje im se pruža mogućnost samopotvrđivanja u raznim područjima, potiče zdrave odnose među članovima grupa, osjećaj pripadnosti i ispunjenosti ostvarivanju svojih interesa, znanja i vještina. Napredak se prati tijekom cijele nastavne godine na osnovu mišljenja učitelja, roditelja i šire zajednice, Učenici ostvaruju izvrsne rezultate.

**A230147-Volonteri-zapošljavanje bez zasnivanja radnog odnosa**

**Opis aktivnosti** :Izvor financiranja HZZZ i vlastiti prihodi .Iz sredstava HZZZ financiraju se troškovi doprinosa za zaposlene a iz vlastitih prijevoz na posao i s posla.

**Opći ciljevi**: stjecanje radnog iskustva

**Posebni ciljevi** :da osobe na osposobljavanju dobiju određena znanja i vještine kako bi se mogle što prije zaposliti.

**A230162-naknada za Županijsko stručno vijeće**

**županijski aktiv učitelja**

**Opis aktivnosti :**Učiteljica biologije naše škole voditeljica je Županijskog stručnog vijeća biologije Istarske županije. Sredstva za aktivnost su osigurana od strane Ministarstva znanosti i obrazovanja putem Agencije za odgoj i obrazovanje.

**Opći ciljevi** :Organizacija Županijskih stručnih vijeća biologije.

**Posebni ciljevi** :Stručno osposobljavanje i usavršavanje učitelja biloj

**Ostvareni ciljevi** :Prenesena stečena znanja i vještine na održanim predavanjima i usvajanje novih kompetencija.

**A230184-Zavičajna nastava**

**Opis aktivnosti:**

 Ideja o Zavičajnoj nastavi na području Istarske županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji djecu želi upoznati sa šarolikim istarskim identitetom, njenom tradicijom, običajima i poviješću.

**Opći ciljevi:**

Očuvanje kulturne baštine Istre.

**Posebni ciljevi:**

 Kroz projekt učenici upoznaju kulturu i jezik svog zavičaja, istarsko pjesništvo i tradicijsku glazbu. Razvijaju ljubav prema istarskoj narodnoj riječi, glazbi, upoznaju se sa životom iz prošlosti istarskog naroda.

**Ostvareni ciljevi aktivnosti i pokazatelji uspješnosti realizacije tih ciljeva:**

Školske 2019./2020. provest će se projekt pod nazivom “ Štorija miće kapi koja život znači“ a sastojat će se od izrade slikovnice na čakavskom narječju sa nazivom „Mića štorija o Kornjači“, zatim izrada vrtne fontane u Banjolama, skupljanje kišnice, čišćenja morske obale ,posvajanje morske kornjače, razne kreativne radionice i odlazak u Aquarium u Puli.

**A230199-Školska shema**

 **Opis aktivnosti**: Radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece 2018./2019. Hrvatska započinje s provedbom Školske sheme – besplatnih obroka voća, povrća i mlijeka za školsku djecu.
Školska shema objedinjava dosadašnju Shemu školskog voća i povrća i Program mlijeka u školama kao i „školski medni dan“ .

Svaka škola koja želi sudjelovati u Školskoj shemi odabrat će lokalnog dobavljača koji će isporučivati voće i povrće (100-150 g po djetetu tjedno) i mlijeko, mliječne proizvode i sl. (0,15-0,25 l po djetetu tjedno). Voće i povrće isporučivat će se i raspodjeljivati najmanje jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom cijele školske godine.

**Opći ciljevi :**Osiguravanje zdravog obroka u školama .

**Posebni ciljevi** :Razvijanje svijesti o zdravoj prehrani.

**Ostvareni ciljevi** :Sva djeca su imala mogućnost konzumiranja voća i mliječnih proizvoda. Mlijeko i mliječne proizvode koristit će 275 učenika 1.-4.razreda ,a voće svi učenici tj. 530 učenika.

 **2405-Opremanje u osnovnim školama**

**K240501-Opis aktivnosti:**

 Donacijama i vlastitim sredstvima nastoji se unaprijediti rad škole i kvalitetu nastavnog procesa sudjelovanjem u suvremenim promjenama, poticanjem uvođenje i primjena novih metoda i oblika nastavnoga i školskog rada .Zamjena računala i aparata koji nisu bili za popravak

**Opći ciljevi:**

Poboljšati kvalitetu nastave i pratiti tehnološka dostignuća.

**Posebni ciljevi:**

 Cilj je nabaviti opremu koja je neophodna za realizaciju nastavnog plana i programa.

**Ostvareni ciljevi aktivnosti i pokazatelji uspješnosti realizacije tih ciljeva:**

Od 2015. godine u školi se nabavilo 40 novih računala i 7 pametnih ploča u 2018.godini nabavilo se 10 novih računala. U 2020. godini planira se nastaviti sa opremanjem učionica i kabineta novom opremom za što suvremenije odvijanje nastavnog procesa.

**K240502-Opremanje knjižnice**

**Opis aktivnosti :**Izvor financiranja su vlastiti izvori ,sredstva MZO-a i donacije pravnih i fizičkih osoba u cilju kontinuirane planske nabave lektirnih naslova kao i stručne literature.

**Opći cilj :**Razvoj knjižnice kao suvremenog informacijskog i medijskog središta škole koja će učenike privlačiti sa svojim zanimljivim sadržajima

**Posebni ciljevi :**Povećati knjižnični fond

**Pokazatelj uspješnosti realizacije ciljeva :**kontinuirani rast fonda kroz godine ,održavanje standarda broja knjiga po učeniku ,osiguravanje dovoljnog broja primjeraka lektirnih naslova za sve razrede ,obogaćivanje ponude lektirnih naslova, slikovnica, romana za učenike.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

Što se programima želi postići?

* Izgrađivati osjećaj zajedništva, grupnog rada, suradnje i uzajamnog pomaganja;
* Smanjiti stupanj nasilja među učenicima
* Razvijati natjecateljski duh, želja za uspjehom;
* Izgrađivati ekološku osviještenost;
* Isticati potrebu i važnost rada u svakodnevnom životu;
* Razvijati sposobnost prepoznavanja vlastitih sposobnosti;
* Razvijati logično zaključivanje i povezivanje stečenog znanja;
* Razvijati kulturu komunikacije i usvojiti obrasce uljudnog ophođenja
* Prepoznati humanističke vrijednosti kao prijateljstvo, suradnja, altruizam,

 tolerancija

* Privikavati se i upoznavati tuđe kulture i običaje;
* Povećavati vokabular i komunikaciju na stranim jezicima;
* Razvijati i formirati fizički i psihički zdrave osobe;
* Osposobiti za svrsishodno i organizirano provođenje slobodnog vremena;

Kako će se realizirati programi?

* Kroz različite aktivnosti i radionice
* Uključivanjem u rad dodatne nastave iz pojedinih predmeta
* Kroz ŠSD
* Organizacijom i aktivnim sudjelovanjem na raznim natjecanjima
* Terenskom nastavom

 Od izbornih predmeta imamo vjeronauk/katolički i islamski/ od prvog do osmog razreda, talijanski i engleski jezik za učenike od drugog do osmog razreda i informatiku za učenike do osmog razreda. Učenici od 1.do 8.razreda mogu učiti albanski jezik po modelu C. Kroz te predmete učenici zadovoljavaju svoje potrebe za većim znanjem, a posebno su motivirani za učenje stranih jezika.

 Dodatna nastava se organizirani gotovo za sve nastavne predmete gdje se učenici žele dodatno obrazovati.

1. **Zakonske i druge podloge na kojima se zasnivaju programi**
* Zakon o odgoju i obrazovanju u osnovnoj i srednjoj školi
* Zakon o ustanovama
* Zakon o proračunu
* Pravilnik o proračunskim klasifikacijama NN br. 26/10. i Pravilnik o proračunskom računovodstvu i računskom planu NN br. 114/10., 31/11.
* Upute za izradu Proračuna Istarske Županije
* Godišnji plan i program rada škole
* Kurikulum škole
* Statut škole
* Pravilnik o osnovnoškolskom odgoju i obrazovanju učenika s teškoćama u razvoju
* Pravilnik o načinima, postupcima i elementima vrednovanja učenika u osnovnoj i srednjoj školi

. Pravilnik o izvođenju izleta ,ekskurzija i drugih odgojno obrazovnih aktivnosti izvan škole(NN67/14,81/15)

1. **Potrebna sredstva za provođenje programa i ishodišta na kojima se zasnivaju izračuni i ocjene potrebnih sredstava za provođenje programa**

 Financijskim planom proračunskog korisnika, odnosno škole, planiraju se sredstva potrebna za provođenje određenog programa. Programi se vode po izvorima financiranja i unaprijed definiranim proračunskim klasifikacijama koje su definirane Zakonom o proračunu.

 Izvori sredstava za financiranje rada OŠ dr. Mate Demarina su:

**- OPĆI PRIHODI I PRIMITCI*,***skupina 636, državni proračun (Ministarstvo znanosti i

obrazovanja) za financiranje rashoda za zaposlene; lokalni proračun (Općina Ližnjan i Općina Medulin) za materijalne i financijske troškove poslovanja te održavanje i obnovu nefinancijske imovine; općine Ližnjan i Medulin za školsku kuhinju i produženi boravak prema Odlukama o socijalnoj skrbi.

-OSTALE TEKUĆE POTPORE- skupina 634,HZZZ-zapošljavanje bez zasnivanja radnog odnosa

**- OPĆI PRIHODI I PRIMITCI,**skupina 671, Istarska Županija

**- PRIHODI PO POSEBNIM PROPISIMA** *652* sastoje se od prihoda za sufinanciranja školske kuhinje, produženog boravka, uplate roditelja za provedbu dodatnih programa rada (izleta, ekskurzija, škole u prirodi, osiguranja, kazališne i kino predstave ...);

**- DONACIJE***663* *-donacije roditelja i drugih pravnih i fizičkih osoba/knjige,oprema/*

***-* TEKUĆE POMOĆI IZ DRŽ. PRORAČUNA TEMELJEM PRIJENOSA SREDSTAVA EU**638 za projekte Pomoćnika u nastavi Mozaik

 **Prihodi iz državnog proračuna**

Na temelju Godišnjeg plana i programa rada škole, Školskog kurikuluma, te nastavnih i izvannastavnih aktivnosti, provodi se izrada Financijskog plana.

 Provođenje redovne djelatnosti osnovnoškolskog obrazovanja zasniva se na sredstvima Državnog proračuna, odnosno Državne riznice kojima se financiraju rashodi za zaposlene /plaće i naknade radnicima/.Sredstava koja su potrebna za isplatu plaća djelatnika izračunavaju se na temelju koeficijenta složenosti poslova koji su propisani Uredbom o nazivu radnih mjesta i koeficijenta složenosti poslova u javnim službama.

 Financiranje materijalnih troškova po minimalnom standardu ostvaruje se iz Proračuna Istarske Županije, na temelju ostvarenih bilančnih prava koji su unaprijed propisani. Iznosi za financiranje materijalnih troškova decentraliziranih sredstava po kojima se izrađuje financijski plan su sljedeći:

* 38,00 kn po broju učenika
* 300,00 kn po razrednom odjelu
* 300,00 kn po područnoj školi
* 2.000,00 kn po školi

 Na temelju gore navedenih iznosa određuje se godišnja dotacija za svaku pojedinu školu.

 Planiraju se i materijalni troškovi po stvarnom trošku, odnosno po računu dobavljača, a oni uključuju sredstva potrebna za prijevoz učenika, energente , police osiguranja.

 Svake godine, u mjesecu listopadu, izrađuje se Plan potrebnih sredstava Javnih potreba iznad standarda, koji se financiraju iz Proračuna općina Ližnjan i Medulin.

Iz tih se sredstava plaćaju plaće djelatnicima (učitelji, kuharice, spremačice) za programe produženog boravka, stručni suradnik psiholog, te materijalni troškovi i usluge za projekte koji se provode u školi.

1. **Usklađenost ciljeva i programa sa dokumentima dugoročnog razvoja**

**( Županijska razvojna strategija IŽ)**

 Školske ustanove ne donose strateške, već godišnje planove i programe (GPP i školski kurikulum) prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne (regionalne) samouprave – školske ustanove još nije provedena.

 Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini 2018./2019.**

Od ukupno 509 učenika razred je uspješno završilo 509 učenika ili 100%.

 Projekti:

PB Banjole :

1.Veliki lov na biljke.

 2.Čarolija mirisnog vrta.

PO Šišan:

1.Veliki i mali kreativci .

Matična škola Medulin :

1.Lavanda

2.Bake i djedovi u školskim klupama

3. Medulinska slovarica

PO Ližnjan :

1.Veliki i mali kreativci

2.L kao libar, L kao Ližnjan

U projektima je sudjelovalo 258 učenika, a broj realiziranih sati je 159.

 Ravnateljica:

 Emanuela Pinzan Chiavalon, prof.